กรมอุตุนิยมวิทยา เตือนประชาชนเฝ้าระวังในช่วง 2 วันนี้ เกือบทั่วทุกภาคจะได้รับอิทธิพลจากพายุฤดูร้อน
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยว่า วันนี้ 22 มีนาคม 2564  ถึงวันพรุ่งนี้ 23 มีนาคม 2564 มวลอากาศเย็นกำลังแรงจากจีนได้แผ่ปกคลุมประเทศไทยตอนบนและทะเลจีนใต้  ประกอบกับประเทศไทยมีลักษณะอากาศร้อนถึงร้อนจัดบางพื้นที่อยู่ ลักษณะดังกล่าวทำให้มีพายุฤดูร้อนเกิดขึ้น โดยเฉพาะภาคตะวันออก ภาคเหนือและภาคกลาง มีฝนฟ้าคะนองร้อยละ 30-40 ของพื้นที่ กับลมกระโชกแรง ฟ้าผ่าและลูกเห็บตก ส่วนภาคใต้ มีฝนฟ้าคะนองร้อยละ 20 ของพื้นที่ และภาคตะวันออกเฉียงเหนือ มีฝนฟ้าคะนองร้อยละ 10  ของพื้นที่กับลมกระโชกแรงบางแห่ง ขอให้ประชาชนเฝ้าระวังอันตรายจากพายุฤดูร้อนหลีกเลี่ยงการอยู่ในที่โล่งแจ้ง ใต้ต้นไม้ใหญ่และป้ายโฆษณาที่ไม่มั่นคงแข็งแรง ส่วนเกษตรกรควรเตรียมการป้องกันความเสียหายที่อาจจะเกิดขึ้นรองอธิบดีกรมอุตุนิยมวิทยา ย้ำว่า ขอให้ประชาชนติดตามสภาพอากาศจากกรมอุตุนิยมวิทยาอย่างใกล้ชิด ที่เว็บไซต์www.tmd.go.th หรือโทรสายด่วน 1182 ได้ตลอด 24 ชั่วโมง